Eksamen er en skoleeksamen hvor studentene skal besvare en av fire oppgaver. Disse fire spørsmålene er valgt ut fra en liste med spørsmål som ble gjort kjent for studentene to uker før eksamen. 

Studenten må vise grundig kjennskap til pensum – og kunne benytte det selvstendig og kritisk i besvarelsen. Dette er særlig viktig fordi det er enkelt å utarbeide besvarelser i etikk basert på egne meninger. Det er imidlertid ingenting i veien for at studenten kan trekke veksler på annet relevant fagstoff. Det vil kanskje særlig gjelde konkrete eksempler og problemstillinger. Det viser selvstendighet at studenter finner/omtaler relevant fagstoff og sette dette i sammenheng med sentrale begreper og anliggender i pensum.

Karakterfastsettelse følger allmenne prinsipper for vurdering. For å sette B eller A vektlegges selvstendig omgang med pensum, tydelig evne til faglig resonnement og mot til å skjelne og trekke konklusjoner. En sterk eksamensbesvarelse vil ikke bare vise forståelse for konseptene som læres gjennom pensum, men også hvordan disse konseptene forholder seg til hverandre. Noen av oppgavene inviterer til komparasjon mellom f.eks. islam og kristendom. Det finnes lite «comparative religion» i pensum. De presenteres side om side. Det må derfor gis uttelling for de studenter som på selvstendig vis evner å finne og drøfte likheter og forskjeller. Det samme gjelder å anvende disse begrepene på konkrete eksempler.

Det er viktig å være oppmerksom på om oppgaveteksten blir besvart, også mht. til evt. underspørsmål. Studentene må ikke omformulere oppgaven, besvare spørsmål som ikke er stilt, overse underspørsmål, gi uttrykk for ukvalifiserte egne meninger, osv. Emnet har tydelig anvist akademisk ryddig språkføring. To problemområder er vanlige i dette kurset: muntlig språk og dårlig språk. Anbefaler nedsetting av karakter, men legger godviljen til hvis vi tror vi forstår hva som er ment!

Besvarelsen skal skrives i form av et essay, med introduksjon og konklusjon. Formelle fotnoter og sluttnoter er ikke nødvendig, fordi det er en skoleeksamen, men studentene bør oppgi kildene sine så mye som mulig i den skriftlige innleveringen. Studentene har ikke anledning til å ta med litteratur til eksamen.




Eksamenstekst til studentene:

Eksamen er en skoleeksamen hvor studentene skal besvare en av fire oppgaver. Disse fire spørsmålene er valgt ut fra en liste med spørsmål som ble gjort kjent for studentene to uker før eksamen. Studentene har ikke anledning til å ta med litteratur til eksamen.

Besvarelsen skal skrives i form av et essay, med introduksjon og konklusjon. Fotnoter og sluttnoter er ikke nødvendig, men studentene må oppgi kildene sine så mye som mulig i den skriftlige innleveringen.

Lykke til!

Besvar en av de følgende fire oppgaver.

Eksamensspørsmål

1. Noen tenkere skiller mellom de teoretiske aspektene ved etikk og de praktiske aspektene. Er dette skillet fruktbart i religiøs etikk? Hva er ulempene og fordelene med å dele etikk inn i disse to sfærene? Kan disse to sfærene skilles? Diskuter dette med henvisning til begreper fra emnet og med henvisning til det spesifikke etiske problemet med “tainted legacies.”

2. Både kristendommen og islam har skrifter som fungerer som viktige og autoritative kilder for lov/etikk. På hvilken måte former de hellige skriftene kristen og islamsk etikk? Hvordan er de hellige skriftene knyttet til andre religiøse skrifter i disse tradisjonene, og hvilken rolle spiller skrifter i etikk? Hvordan er skriftene knyttet til andre etiske begreper som er diskutert i emnet? Du kan svare med referanse til både kristendom og islam på en komparativ måte, eller velge å fokusere på den ene eller den andre religionen.

3. Et av nøkkelpunktene for uke 8 av denne klassen var: “making moral decisions is not simply a matter of “free choice”, but relies on, results from, and is aimed towards our selves in communities.” Diskuter hva dette betyr. Du kan argumentere for eller imot dette nøkkelpunktet. Svaret ditt bør bruke praktiske eksempler og trekke spesifikt på materiale relatert til kristendom og/eller islam.

4. Et av de uløste problemene i etikk er spørsmålet om motivasjon: Det vil si at selv om folk i teorien kan være enige om hva som er rett, resulterer dette ofte ikke i handling. Hva kan religiøs etikk fortelle oss om motivasjon i etiske avgjørelser? Du kan svare med referanse til både kristendom og islam på en komparativ måte, eller velge å fokusere på den ene eller den andre religionen. Diskuter dette spørsmålet med referanse til pensum og bruk minst ett konkret eksempel omtalt i gruppeundervisning.
